CELEX: 62019TB0236
Language: hu
Date: 2020-03-12 00:00:00
Title: T-236/19. sz. ügy: A Törvényszék 2020. március 12-i végzése – Comité de Douzelage de Houffalize kontra Bizottság és EACEA („Megsemmisítés iránti kereset – »Európa a polgárokért« program (2014-2020) – »Testvértelepülések 2017, második határidő« (EACEA 36/2014) pályázati felhívás – Az EACEA-nak a felperes pályázatát valamely támogatási feltétel figyelmen kívül hagyása miatt elutasító határozata – Az EACEA határozatával szemben előterjesztett közigazgatási jogorvoslati kérelmet elutasító bizottsági határozat – De facto egyesület által benyújtott pályázat – Perképesség – A jog szerinti létezésre vonatkozó bizonyíték hiánya – Elfogadhatatlanság”)

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/26
            
         
      A Törvényszék 2020. március 12-i végzése – Comité de Douzelage de Houffalize kontra Bizottság és EACEA
      (T-236/19. sz. ügy) (1)
      
      („Megsemmisítés iránti kereset - »Európa a polgárokért« program (2014-2020) - »Testvértelepülések 2017, második határidő« (EACEA 36/2014) pályázati felhívás - Az EACEA-nak a felperes pályázatát valamely támogatási feltétel figyelmen kívül hagyása miatt elutasító határozata - Az EACEA határozatával szemben előterjesztett közigazgatási jogorvoslati kérelmet elutasító bizottsági határozat - De facto egyesület által benyújtott pályázat - Perképesség - A jog szerinti létezésre vonatkozó bizonyíték hiánya - Elfogadhatatlanság”)
      (2020/C 175/34)
      Az eljárás nyelve: francia
      
         Felek
      
      
         Felperes: Comité de Douzelage de Houffalize (Belgium) (képviselő: A. Kettels ügyvéd)
      
         Alperesek: Európai Bizottság (képviselők: G. Wils és A. Kyratsou meghatalmazottak), Oktatási, Audiovizuális és Kulturális Végrehajtó Ügynökség (képviselők: H. Monet és N. Durand meghatalmazottak)
      
         Az ügy tárgya
      
      Az egyrészt az EACEA-nak a „Testvértelepülések 2017, második határidő” (EACEA 36/2014) pályázati felhívás keretében a felperes által benyújtott támogatási kérelmet elutasító, 2018. június 25-i határozatának, és másrészt a felperes által a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendelet (HL 2003. L 11., 1. o.; magyar nyelvű különkiadás 1. fejezet, 4. kötet, 235. o.) 22. cikkének (1) bekezdése alapján előterjesztett közigazgatási jogorvoslati kérelmet elutasító, 2019. február 4-i C(2019) 572 final bizottsági végrehajtási határozat megsemmisítése vagy módosítása iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  Az Oktatási, Audiovizuális és Kulturális Végrehajtó Ügynökség (EACEA) által felhozott elfogadhatatlansági kifogásról nem szükséges határozni.
               
            
                  3)
               
               
                  Az EACEA beavatkozási kérelméről nem szükséges határozni.
               
            
                  4)
               
               
                  A Comité du Douzelage de Houffalize a saját költségein felül viseli az Európai Bizottság és az EACEA részéről felmerült költségeket, a beavatkozási kérelemmel kapcsolatos költségeken kívül.
               
            
                  5)
               
               
                  Az EACEA maga viseli a beavatkozási kérelemmel kapcsolatos saját költségeit.
               
            
         (1)  HL C 270., 2019.8.12.